4 GRADA DRAGODID

Radionica obnove Bakarskih prezida - Takala 2025.
2025-04-05 - 2025-04-06
Organizator: Praputnjak – kulturni krajolik
Voditelj: Poljoprivredna zadruga Dolčina
Udruga Praputnjak – kulturni krajolik poziva vas na 14. tradicionalnu radionicu obnove gromača u vinogradu Takala, koja će se održati 5. i 6.4. 2025.
Ukoliko planirate cjelodnevno sudjelovanje u radionici, organizatori mole da se prijavite, radi lakše organizacije radionice. Prijavu možete obaviti putem: FB stranice Udruge Praputnjak – kulturni krajolik, putem e-maila kkpk.praputnjak@gmail.com ili putem telefona na 0958189627 (Ivona Miloš).
Svi su dobrodošli, naravno, i bez prijave.
Projekt potpomažu Grad Bakar, Primorsko-goranska županija, Ministarstvo kulture i medija RH i TZ Grada Bakra.

Kotor zove! '24.
2024-10-24 - 2024-10-26
Organizator: Muzej Grada Crikvenice
„Kotor zove“ već se godinama naslanja na datum 28. listopad * blagdan svetog Šimuna, zaštitnika stare župe Kotor. Pridružite nam se u narednim danima na crikveničkom Kotoru i u muzeju. Združene snage Muzeja Grada Crikvenice, Katedre čakavskog sabora „Kotor“ i udruge Dragodid pripremile su aktivnosti u najljepšem kutku Crikvenice.

Heritage for more inclusive and sustainable Europe
2024-10-24 | Bruxelles i online
Registrirajte se za sudjelovanje na konferenciji “Heritage for more inclusive and sustainable Europe” organizacije Pour La Solidarité-PLS 24. listopada u Bruxellesu (ili online). Cilj događanje je okupiti organizacije i stručnjake uključene u obnovu baštine, ekogradnju, teritorijalni razvoj i inkluziju. U svjetlu novog europskog Bauhausa, ovaj će događaj istaknuti inspirativne i inovativne primjere u području obnove baštine koji su uspješno ostvarili pozitivan društveni učinak.
Ova konferencija organizirana je u sklopu HERO, projekta sufinanciranog od strane europskog #erasmusplus, u partnerstvu s organizacijama ACTA VISTA, BAO Formation, Boulouki i Dragodid.
Prijavite se putem poveznice: https://framaforms.org/heritage-for-a-more-inclusive-and-sustainable-europe-le-role-du-patrimoine-pour-une-europe-plus

Suhozidni susret Konavle 2024. i 7. Prvenstvo Hrvatske u gradnji suhozida
2024-10-04 - 2024-10-05 | Konavle, Konavle, Croatia (Local Name: Hrvatska)
Predstavljamo vam program Suhozidnog susreta u Konavlima i 7. Prvenstva Hrvatske u gradnji suhozida!
Datum nam se polako bliži, i pravi je trenutak da s vama podijelimo raspored dvodnevnog događanja. Otvorenje Susreta će se odviti u Franjevačkom samostanu sv. Vlaha u Pridvorju, gdje ćete imati priliku posjetiti izložbu fotografija uz zakusku. Idući dan dođite navijati za svoje favorite na Prvenstvu i sudjelujte u radionici gradnje suhozida koja će se događati usporedno.
⚒ Vidimo se u Konavlima 4. i 5. listopada!

Hvarska premijera dokumentarnog filma „Kamena čipka našeg sela“
2024-09-22 20:00 - 21:30 (Europe/Zagreb) | Hvar, Veneranda, Croatia (Local Name: Hrvatska)
Velo Grablje, selo na otoku Hvaru, jedan je od najvećih i najbolje očuvanih primjera suhozidne gradnje. Škrta zemlja i mukotrpan rad našeg težaka oblikovali su čitav krajolik suhozidom (u dijalektu zvanom gomile). Udruga za zaštitu i revitalizaciju Veloga Grablja „Pjover“, kao krunu dugogodišnjih nastojanja i truda, a najviše kao dug našim precima, organizirala je u ožujku 2024. godine manifestaciju „Dani suhozida na Hvaru“, tijekom koje je pokrenuta inicijativa da se čudesan prostor oko sela proglasi suhozidnim parkom.

U sklopu programa manifestacije dokumentiran je video zapis, koji će premijerno prikazati u Hvaru, na Venerandi, u nedjelju, 22. rujna 2024., s početkom u 20 sati.

Svi ste pozvani, ulaz je slobodan!

Režija: Igor Crnković

Kamera: Igor Crnković i Borut Brozović

Glazba: Nino Marević

Produkcija: Pilot Medija i udruga Pjover

Trajanje: 20 min

Turistička zajednica grada Hvara, Grad Hvar, U. Pjover, Kino Mediteran, Pilot Media

Radionica gradnje suhozida u solanskoj Vali
2024-09-20 08:30 - 11:00 | Solanska Vala, Pag, Croatia (Local Name: Hrvatska)
MISEC PAŠKE SOLI – PETAK 20.9.

u 08:30 sati u sklopu manifestacije Misec paške soli održat će se radionica gradnje suhozida u solanskoj Vali.

Ulaz u solansku Valu i sudjelovanje na radionici je besplatno!

Više informacija o Misecu paške soli: https://solana-pag.hr/rujan-rezervirajte-za-otok-pag-pred-nama-je-misec-paske-soli/

Radionica suhozidanja i obnove lokve Gnjilovače na Zlarinu
2024-09-19 11:00 - 2024-09-22 14:00 | Zlarin, Croatia (Local Name: Hrvatska)
U planu je još jedna radionica obnove lokve – s Udruga Tatavaka na Zlarinu smo već obnavljali lokvu “Lokvicu”, a ova slatkovodna suradnja uspješno se nastavlja: ovaj puta obnavljamo lokvu “Gnjilovaču”.

Program:
ČET 19.09. 11h – 17h
Šetnja do lokve, upoznavanje s terenom, izvlačenje kamenja i pripremanje terena za obnovu, početak obnove podzida i slaganje kamenja.
PET 20.09. i SUB 21.09. 9h – 17h
Gradnja podzida (slaganje kamena) uz čišćenje lokve od šikare.
NED 22.09. 10h – 14h
Završni radovi, elaboracija postupka, dijeljenje dojmova.
Mjesto okupljanja:
IGRALIŠTE FINGAC, ZLARIN

Rukavice i alat osigurani su za sve sudionike radionice, kao i ručak na terenu.
Prijave za sudjelovanje primamo putem poruka s imenom i prezimenom voditelju projekta Roku Buneti Čikutoviću na
092 201 1203

Obnova lokve Gnjilovače na Zlarinu provodi Udruga Tatavaka u partnerstvu s udrugom Dragodid,turističkom zajednicom Zlarini Dvd Zlarin u sklopu projekta “Širenje KAPaciteta otoka Zlarina za samoodrživo upravljanje slatkovodnim resursima” (KAP) financiranog odstrane Ministarstva regionalnog razvoja i fondova EU Republike Hrvatske.

20. paljenje japlenice u Žminju
2024-09-02 - 2024-09-07
Branko Orbanić iz Kapitela i udruga Brsečki česan pozivaju na obilježavanje 20. godine paljenja japlenice u Žminju:

Raspored radionica i predavanja
Radionica ručne izrade papira

Kamik i gromači 6
2024-08-31 - 2024-09-01
Udruga Brsečki česan 31. kolovoza i 1. rujna organizira šestu suhozidnu radionicu Kamik i gromači u etnološkom parku posvećenom izvornom graditelju Antonu Plašimuhi u zaseoku Janjetići, naselje Tuliševica u Lovranu. Donesite radnu odjeću, šešir i rukavice te apetit, a organizatori će se pobrinuti za dobar štimung i okrjepu. Najave na 0918852422 ili brseckicesan@gmail.com.
Reportaža Boja zemlje o lanjskoj radionici: https://www.youtube.com/watch?v=S6FkWty49Kk
Radionicu financiraju Ministarstvo kulture i medija i LAG Terra Liburna.

16. Festival levande
2024-07-12 - 2024-07-13
Organizator: Pjover
Radionica obnove suhozida planirana za petak, 12.7.
Dijelimo najavu:
Dragi prijatelji,
objavljujemo datum ovogodišnjeg 16. Festivala levande koji će se održati 12.-13. 7. 2024. u Velom Grablju na otoku Hvaru.💜💚🪻
Program je u pripremi (Bend se već uštimava😉)
Za sve prijedloge, ideje, suradnju, stojimo na raspolaganju. Ujedno i zahvaljujemo na svim ovim zajedničkim godinama.
Pišite nam na mail udruge info.pjover@gmail.com
Veselimo se ponovnom druženju na selu,
Zdravi bili!
U. Pjover

Predavanje Jelene Kulušić u sklopu izložbe "Materijalno o nematerijalnom" u Etnografskom muzeju Split
2024-05-22 19:00 - 20:30
Iduće će srijede naša Jelena Kulušić izlaganjem “Udruga 4 grada Dragodid – promocija i popularizacija suhozidne baštine istočnog dijela Jadrana in situ” predstaviti djelovanje naše udruge u Etnografski muzej Split!

Posjetite izložbu “Materijalno o nematerijalnom” i bogati program koji su pripremili.

Prenosimo poziv Etnografskom muzeja u Splitu:

Uz novu izložbu EMS-a pod nazivom “MATERIJALNO O NEMATERIJALNOM” osmislili smo program tematski vezan uz zaštićena nematerijalna kulturna dobra.
Proučite, dođite – s veseljem Vas očekujemo!

20. 5. 2024. (PONEDJELJAK)

19.00 – otvorenje izložbe „Materijalno o nematerijalnom“

Materijalna i nematerijalna kulturna baština međusobno se toliko prožimaju da ih je ponekad nemoguće promatrati odvojeno. Predmeti su često sastavni dio procesa koji je prepoznat kao nematerijalno kulturno dobro ili su pak krajnji, „materijalizirani“ rezultat toga procesa. Registrirana nematerijalna kulturna dobra s područja Dalmacije, stoga, na ovoj izložbi predstavljamo predmetima iz našeg muzejskog fundusa.

19.30. – predavanje „Nematerijalna kulturna baština Splitsko-dalmatinske županije – primjeri dobre prakse očuvanja“, Ivana Radovani Podrug, viša stručna savjetnica, Konzervatorski odjel u Splitu

21. 5. 2024. (UTORAK)

19. 00 – radionica i predavanje „Zaštićene slastice Makarskog primorja“, Vedrana Vela Puharić, ing. preh. teh., Park prirode Biokovo

22. 5. 2024. (SRIJEDA)

19. 00 – predavanje „Udruga 4 grada Dragodid – promocija i popularizacija suhozidne baštine istočnog dijela Jadrana in situ“, Jelena Kulušić, etnologija i kulturna antropologija, Udruga 4 grada Dragodid

23. 5. 2024. (ČETVRTAK)

11. 00 – promocija publikacije za djecu „Baština oko nas“, autori Vedrana Premuž Đipalo i Ivan Svaguša

24. 5. 2024. (PETAK)

19. 00 – Kulturno baštinski kviz – voditelj Dasen Petrić

Vidimo se u Etnografskom!

Crna ovca: Radionica obnove mrgara
2024-05-18 - 2024-05-19
Organizator: Društvo Sinjali Baška
Voditelji: Dragodid
Dijelimo poziv:
📣 RADIONICA SUHOZIDNE GRADNJE
📍 Lokacija: NA STARIH MRGARI – NOVI (na putu prema lokvi Diviška)
📆 Datum: 18.05.2024. i 19.05.2024.
🕣 Mjesto i vrijeme polaska: ispred restorana Mošuna (Draga Bašćanska), 08.30 h
✍️ Prijava na radionicu na mail 📧 info@sinjali.hr (ime, prezime, broj mobitela, email), kontakt telefon 📱 091 1856 533, Branka Polonijo
Na visoravnima iznad bašćanske doline nalaze se najljepši primjeri suhozidnih ovčara u obliku kamenih cvjetova – mrgara. Od davnina su služili pastirima za zajedničko sakupljanje ovaca na prostranim kamenim pašnjacima.
Naučite principe i primjenu tradicionalne tehnike gradnje suhozida pod stručnim vodstvom mentora iz udruge „4 grada Dragodid“. Radionica je BESPLATNA , a za volontere je osiguran alat, zaštitne rukavice i topli obrok nakon završetka radionice.
Treba ponijeti čvrstu obuću i radnu odjeću, zaštitu od sunca, vodu i suhi obrok. I ove godine radionica se odvija kao dio manifestacije Crna ovca. Nakon radionice moći ćete uživati u bogatom glazbenom, kulturnom, sportskom i gastro programu Crne ovce.
Pridružite nam se u očuvanju stare graditeljske baštine i naučite vještinu slaganja kamena bez vezivnog materijala.
📣 DRY STONE WALLING WORKSHOP
📍 Location: AT THE OLD MRGARI – NOVI (on the way to the Diviška pond)
📆 Date: May 18, 2024, and May 19, 2024
🕣 Meeting point and departure time: in front of the Mošun restaurant (Draga Bašćanska), 08:30 am
✍️ Registration for the workshop via email 📧 at info@sinjali.hr (name, surname, phone number, email), contact phone 📱 091 1856 533, Branka Polonijo
On the plateaus above the Baška Valley, you can find the most beautiful examples of dry stone sheepfolds shaped like stone flowers – mrgari. Since ancient times, they have served shepherds for collective gathering of sheep on vast rocky pastures.
Learn the principles and application of the traditional dry stone building technique under the expert guidance of mentors from the association “4 grada Dragodid”. The workshop is FREE, and tools, protective gloves, and a warm meal after the workshop are provided for volunteers.
Please bring sturdy footwear and work clothes, sun protection, water, and a dry snack. This year, the workshop is part of the Crna ovca (black sheep) event. After the workshop, you will be able to enjoy a rich musical, cultural, sports, and gastronomic program of Crna ovca.
Join us in preserving the old architectural heritage and learn the skill of stacking stones without any binding material

Moj kažun - La mia casita 2024.
2024-05-13 - 2024-05-26
Organizator: Grad Vodnjan
Dijelimo poziv:
Program: program – programma moj kažun-la mia casita 2024 (pdf)
Program za škole i vrtiće: moj_kazun_program škole (pdf)
Program za škole i vrtiće na talijanskom: la mia casita – programma per asilie scuole (pdf)

Predavanje: Trimi na Hvaru
2024-05-09 18:00
Organizator: Knjižnica Jelsa
Dijelimo poziv:
📣 Pozivamo vas na predavanje!
📍 Trimi na Hvaru: Kulturno svjedočanstvo jedne prošle epohe
Na otoku Hvaru nalazi se više od 900 trima. Inženjer građevinarstva Bernhard Seif iz Austrije do sada ih je pronašao više od 800. On ih je izmjerio, fotografirao i skicirao. Time je nastao jedinstven pregled trima na Hvaru kao svjedočanstvo jedne osobite agrikulturne gradnje. Ovim predavanjem (na hrvatskom jeziku) Bernhard Seif predstavit će pregled različitih tipova trima, njihovu konstrukciju, njihovu rasprostranjenost na otoku kao i njihovo trenutno stanje.
📆 Kada?
Datum: 9. svibnja 2024.
Vrijeme: 18:00 sati
📍 Gdje?
Mjesto: Knjižnica Jelsa
Ne propustite priliku saznati više o fascinantnoj agrikulturnoj gradnji otoka Hvara i pridružite nam se na ovom zanimljivom i edukativnom predavanju!

13. tradicionalna Radionica obnove gromača u vinogradu Takala
2024-04-27 - 2024-04-28
Organizatori: Udruga Praputnjak – kulturni krajolik u suradnji sa PZ Dolčina
Voditelji: organizatori i Dragodid
Dijelimo poziv:
Medvjedići iz Bakarskih prezida su porasli, a možda i legli natrag na zimski san?!😅 Šalu na stranu! Pozivamo Vas da nam se pridružite na 13. tradicionalnoj Radionici obnove gromača u vinogradu Takala! 😃
Radionica se održava u subotu, 27.04. u periodu od 09:00 do 17:00 sati te u nedjelju, 28.04. od 09:00 do 13:00 sati. Organizaciju Radionice potpisuje Udruga Praputnjak – kulturni krajolik u suradnji sa PZ Dolčina i Udrugom Dragodid. Kao i uvjek, očekuje nas ugodno druženje uz savladavanje tehnike zidanja u suho, u prekrasnom ambientu zaštićenog kulturnog krajolika sa pogledom na more.
Ukoliko planirate cjelodnevno sudjelovanje u radionici, molimo Vas da se prijavite kako bi nam olakšali planiranje. Prijavu možete obaviti putem: FB stranice Udruge Praputnjak – kulturni krajolik, putem e-maila kkpk.praputnjak@gmail.com ili putem telefona na 0958189627 (Ivona Miloš).
Svi su dobrodošli, naravno, i bez prijave. Uvijek nam je drago kad se družimo i dajemo podršku u radu jedni drugima. Veselimo se susretu!
U slučaju nepovoljne vremenske prognoze biti ćete pravovremeno obaviješteni o odgodi radionice.
Projekt potpomažu Grad Bakar, Primorsko-goranska županija i Ministarstvo kulture i medija Republike Hrvatske.

Radionica "Naučimo suhozide" na Mljetu
2024-04-05 - 2024-04-07
Organizator: Mljetske koze
Voditelj: DRAGODID
Mljetske koze: Pozivamo volontere da se pridruže radionici “Naučimo suhozide” koja će se održati u Babinom Polju na Mljetu.
Radionica će biti održana 5.-7. travnja 2024., dolazak volontera koji nisu s Mljeta moguć je dan prije, odnosno odlazak dan poslije završetka radionice. Smještaj i hrana su osigurani, putni troškovi se refundiraju.
Radionica se provodi uz mentorstvo stručnjaka iz Udruge Dragodid. Prijavite se na e-mail: mljetskekoze@gmail.com. Sretno!

Suhozidna radionica uređenja puta "okol' Dolčine"
2024-03-23 - 2024-03-24
Organizator: udruga Praputnjak – kulturni krajolik
Voditelj: organizatori i DRAGODID
Dijelimo poziv:

Dragi naši, kako smo najavljivali, ovaj vikend održavamo Suhozidnu radionicu uređenja puta “okol’ Dolčine”. U subotu 23.03. od 09:00 do 17:00 sati i u nedjelju 24.03. od 09:00 do 13:00 sati radionicu će provesti Udruga Praputnjak – kulturni krajolik u suradnju sa dragim prijateljima iz Udruge Dragodid.

Uz neizostavno izučavanje tehnike zidanja u suho, sudionici će moći bolje upoznati priču o nastanku Bakarskih prezida, upoznajući se sa zajednicom koja je iste izgradila.
Okupljanje je u subotu u 9 sati kod “Kovačije” (kordinate: 45.291286, 14.580746), na cesti od Meje prema Bakru. Parking potražite niže, u smjeru podvožnjaka ispod zaobilaznice.
Ukoliko planirate cjelodnevno sudjelovanje u radionici, molimo Vas da se prijavite kako bi nam olakšali planiranje. Prijavu možete obaviti putem: FB stranice Udruge Praputnjak – kulturni krajolik, putem e-maila kkpk.praputnjak@gmail.com ili putem telefona na 0958189627 (Ivona Miloš).

Svi su dobrodošli, naravno, i bez prijave. Uvijek nam je drago kad se družimo i dajemo podršku u radu jedni drugima. Veselimo se susretu!

U slučaju nepovoljne vremenske prognoze biti ćete pravovremeno obaviješteni o odgodi radionice. Za sada nam je nedjelja upitna po tom pitanju.
Projekt potpomažu Grad Bakar, Primorsko-goranska županija i Ministarstvo kulture i medija Republike Hrvatske.

Dani suhozida na Hvaru
2024-03-13 - 2024-03-17
Organizator: Udruga za zaštitu i revitalizaciju Velog Grablja “Pjover”

Radionica suhozida | Starigrad Paklenica
2024-02-24 - 2024-02-25
Organizator: Hrvatska gorska služba spašavanja
Voditelj: DRAGODID
Prijave za sudjelovanje su zatvorene zbog popunjenih kapaciteta.
Više: https://www.facebook.com/photo?fbid=10160691120244071&set=a.10150227080749071
